Monstre

Der findes mange forskællige monstre i Amos og de lever i alle slags miljøer. Monstre er oftest ligesom vilde dyr, de er ikke intelligente, i hvert tilfælde ikke på den måde vi kender det, og de er umulige at gøre tamme. Der er en undtagelse til den første regel, altså om monstres intelligens, der findes nemlig intelligente væsner som ligner monstre, men disse er i virkeligheden ånder der har taget fysisk form eller mennesker der er blevet forbandet. Ånder tager af en eller anden grund sjældent form som et menneske, så oftest, når de er i Amos tager de form som en hydra, en drage eller et eller andet andet monster.

## Kendte monstertyper

### Drager

Drager er store øgler, der bor i bjergrige regioner og som jager og spiser mellemstore dyr. De har vinger, og en fuldvoksen drage kan let flyve fra den ene ende af Amos til den anden på under en uge. Drager kan blive meget gamle, ingen ved helt hvor gamle, men det er blot vidst at den samme drage har kunnet terrorisere flere generationer af bønder. Der findes forskellige variationer af drager, de mest almindelige er:

**Ilddrager** - Ilddragens sær tegn er at det er den største drage der findes, og så det faktum at den spyr ild ud af sin mund. Den har derudover også to arme lige under dens vinger.

**Wyvern** - En Wyvern er en lille drage, den har ingen arme og er den mindste drage der findes. Den spyr ikke noget, men har et meget giftigt bid.

**Wyrm** - En Wyrm er en drage, der hverken har arme eller ben, men er en stor orm med vinger. Den har evnen til at spy syre.

**Orm** - Ormen er i virkeligheden bare en kæmpe stor slange, den har ingen lemmer, til gengæld har den et næsten uigennemtrængelig lag skæl og en krop der er stærk nok til at klemme livet ud af en elefant. Den kan desuden spy en lammene gift.

**Havorm** - Havormen er på mange måder ligesom ormen, den lever bare i vandet hvor den knuser skibe med sin store krop og æder hvaler.

### Hydra

En Hydra er en flerhovedet slange lignende Monster som har en meget stærk regenerations evne, dens ånde er giftigt og dens blod er ætsende. Den kæmper med en ildhu og total uforsigtighed, som kun et væsen der er sikker på ikke at kunne dø kan. Den lever primært i søer og har det med at være meget aggressiv overfor mennesker, men angriber helst ikke skibe.

### Kraken

Kraken er et enormt blækspruttelignende væsen, der lever i havet og lever af hvaler. De undgår oftest skibe og vil helst ikke i nærheden af mennesker. Krakener er enormt stærke og bruger det til at klemme livet ud af sine ofre og i de få tilfælde de har skulle forsvare sig mod mennesker eller en kraken er blevet sindssyg bruger de også deres kolossale styrke til at knuse skibe.

### Minotaur

Minotaurer er store tyre der har en menneskelignende, men stadig behåret, underkrop og dermed går på to ben i stedet for fire. De er stærke, hurtige, ikke mere holdbare end en normal tyr. Det vides ikke hvordan der kommer flere af dem, da alle sete er hanner. De er intelligente nok til at bruge våben og værktøj, men ikke til meget mere end det. De er meget territorielle, og til forskel fra normale tyrer spiser de både kød og planter.

### Trolde

Trolde er store humanoide væsner der er skabt af sten, om dagen forvandles de til store klipper og om natten jagter de og spiser alt de kan komme i nærheden af. De er usårlig og kan kun dræbes ved at man hakker sig ind i klippen de forvandler sig til om dagen og finder krystallen de har i centrum. Hvis den bliver fjernet fra klippen forbliver den en klippe for evigt.

### Åmænd

Åmænd er menneskelignende monstre, de har skæl, svømmehud mellem fingre og tær, som også er overnaturligt lange, de har gælder og fiskelignende ansigtstræk. De er hurtige under vand, men er der ud over ikke særligt farlige. De er mere intelligente end de fleste dyr, men ikke lige så intelligente som Drager eller mennesker.

**Kappa** - En type af Åmænd der ligner frøer mere end fisk, disse lever primært på kyster, og har ikke noget imod at leve på land.

### Chimera

En Chimera er et Monster der er en blanding af flere forskellige dyr, der findes en række Chimeraer:

**Nue** - En Chimera et menneskelignede ansigt, en stribet løve lignede krop og en slanges forkrop som hale. Halens bid er giftigt, dens bid giver sygdom og sår fra dens klør healer aldrig rigtigt.

**Manticore** - Et Monster med en løve-krop, scorpion hale og menneskelignede ansigt. Halen er giftig og den har et kald som har en hypnotiserende effekt på naturlige væsner, hvis de hører det tæt på.

**Hipogrif** - En hest, med ørnevinger, opføre sig som en vild hest der kan flyve.

**Sphinx** - Et monster med et menneskeligende ansigt, løve krop og ørnevinger, den er meget intelligent og har en forkærlighed for logik og filosofi. Den vil sjældent angribe mennesker, med mindre den ikke finder dem interessante samtalepartnere.

### Tikbalang

Et Monster, der går på sine bagben og ligner en hest, den er enormt høj og har arme med hænder i stedet for forben med klove.

### Marer

Er et humanoid Monster, der har grå hud og altid bevæger sig på alle fire. De ridder på sovende væsner og er kilden til mareridt, de har evnen til at gøre sig usynlige og er kun synlige når de ridder.

### Goblin

En lille humanoid Monster, der bor blandt mennesker, men som er eksponentiel gode til at gemme sig. De hjælper til, men tager betaling for deres hjælp. Deres betaling er altid det mest skindene de kan finde og deres hjælp er ikke nødvendigvis til menneskers fordel. De er ikke aggressive, men heller ikke synderlig venlige.

### Forbandede

Forbandede er mennesker der er blevet gjort til Monstre af Ånder.

#### Vampyrer

Vampyrer er mennesker der er blevet forbandet til at leve af andre menneskers blod, de skyer dagen og jagter derfor mennesker om natten. De har til gengæld en lang række evner afhængig af hvilken Ånd der har forbandet dem.

#### Ligædere

Ligædere er en type forbandet der spiser menneskekød, de er anerkendt som en underkategori af vampyrer, da den eneste reelle forskel er at vampyrer drikker blod, hvor ligædere spiser kød.

#### Varulve

Varulve er forbandet til at blive til et monster hver gang der er en fuld måne. Når dette sker bliver mister de al form for intelligens og selvstændighed, de begynder at myrde alle i nærheden. De skifter fysisk form til et stort ulvelignende monster der nogengange bevæger sig på to ben andre gange på fire.

#### Genfærd

Genfærd er mennesker der ved deres død af en eller anden grund ikke er kommet videre til efterlivet, eller det nye liv, og deres sjæl er stadig i vores verden. Der findes en række kendte spøgelser:

Den Grædende Dame

Den Hvide Dame

Manden med Den Store Hat

Den Hovedløse Ridder